***Anexa nr. 14***

**PROBA DE APTITUDINI VOCAŢIONALE**

**(comunicare, dicţie, aptitudini muzicale şi plastice)**

pentru admiterea la

domeniul de licenţă **Ştiinţele educaţiei**,

specializarea **Pedagogia învăţământului primar şi preşcolar**

notată cu admis/respins

**A) Se certifică auzul muzical, simţul ritmic, memorie muzicală şi calităţile vocale**:

- intonarea a 1-2 cântece, la alegerea comisiei, dintr-o listă de 5 cântece prezentate de candidat;

- reproducerea de fragmente ritmico-melodice.

**B) Se cere să se execute: un desen după natură-culoare, cu două obiecte stabilite de comisie;**

- scrierea de mână, cu cerneală, cu toc obişnuit sau stilou, a alfabetului limbii române, cu litere mici şi mari precum şi copierea unui text stabilit de comisie.

**C) Se investighează capacitatea de a comunica şi dicţia**

- proba cu valenţe artistice în care candidaţii să demonstreze minime disponibilităţi imaginative: dramatizarea unui fragment în proză, recitarea a 2-3 strofe dintr-o poezie;

- participarea la o conversaţie cu comisia pe o temă dată de aceasta: se verifică, prin dialog, capacitatea de a fi persuasiv, receptiv în relaţia cu partenerul de discuţie, de a aduce argumente.

**NOTĂ:**

1. Proba de aptitudini vocaţionale este o probă eliminatorie şi se notează cu admis/respins. Participarea candidaţilor la etapa de ierarhizare este condiţionată de obţinerea calificativului „admis”, altfel sunt eliminaţi din concurs.
2. Candidaţii care sunt: absolvenţi de Liceu Pedagogic – profil pedagogic şi absolvenţi ai Colegiului universitar de institutori (cu diplomă de învăţător/educator/institutor) sunt exceptaţi de la proba eliminatorie de aptitudini vocaţionale. Absolvenţii tuturor celorlalte tipuri de licee, inclusiv cei ai şcolilor postliceale cu profil pedagogic susţin proba eliminatorie de aptitudini vocaţionale.